Bivirkninger er generelt sjældne, men du må forvente let hævelse og misfarvning (blå mærker) de første par uger efter behandlingen. Infektion ses yderst sjældent og behandles med antibiotika. Fedtet kan lægge sig ujævnt under huden, hvilket oftest er forbigående og kan masseres på plads, men i nogle tilfælde må ujævnheden korrigeres efterfølgende. Yderst sjældent kan lidt fedt injiceres i et blodkar og der kan opstå en blodprop i ansigtet, som må opløses eller fjernes efterfølgende. Smerter i donorområdet (typisk maven) er almindelige i det første døgn efter behandlingen.